**KLAIPĖDOS SOCIALINIŲ PASLAUGŲ CENTRAS „DANĖ“,**

**IŠVADA**

**DĖL KORUPCIJOS PASIREIŠKIMO TIKIMYBĖS**

2019 m. rugsėjo 24 d.

Klaipėda

Vadovaujantis Lietuvos Respublikos korupcijos prevencijos įstatymo 6 straipsniu, 16 straipsnio 2 dalies 2 punktu, Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl Korupcijos rizikos analizės atlikimo tvarkos patvirtinimo“ patvirtinta Korupcijos rizikos analizės atlikimo tvarka ir Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“ patvirtintomis Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, valstybės įmonėje Klaipėdos socialinių paslaugų centras „Danė“ centras atliktas veiklos sričių, kuriose egzistuoja didelė korupcijos pasireiškimo tikimybė, nustatymas ir vertinimas pagal pasirinktą veiklos sritį – personalo formavimas ir administravimas.

Įvertinę atskiras įstaigos personalo formavimo ir administravimo sritis, galimas rizikas ir galimą darbuotojų pažeidžiamumą, siekdami tobulinti procesų valdymą ir vidaus kontrolę, pasirinkome detaliau išanalizuoti korupcijos pasireiškimo tikimybę darbuotojų atrankos procese. Minėta sritis formaliai atitinka šiuos Korupcijos prevencijos įstatymo 6 straipsnio 3 dalyje nurodytus korupcijos riziką sąlygojančius kriterijus:

1. Atskirų darbuotojų funkcijos, uždaviniai, darbo ir sprendimų priėmimo tvarka bei atsakomybė išsamiai reglamentuoti;
2. Daugiausia priima sprendimus, kuriems nereikia kitos valstybės ar savivaldybės įstaigos patvirtinimo.

Vertinant pagal kitus Korupcijos prevencijos įstatyme numatytus korupcijos pasireiškimo tikimybės kriterijus, daugiau atitikčių nenustatyta.

Analizuotas laikotarpis: 2018 m rugsėjo 10 d. – 2019 m. rugsėjo 10 d.

Korupcijos pasireiškimo tikimybės darbuotojų atrankos proceso srityje nustatymą, vertinimą ir aprašymą atliko įstaigos direktoriaus 2019 m. rugsėjo 9 d. įsakymu Nr. V-69 „Dėl korupcijos rizikos analizės atlikimo tvarkos patvirtinimo“ už korupcijos prevenciją ir kontrolės vykdymąKlaipėdos socialinių paslaugų centro „Danė“ paskirta prekių ir paslaugų pirkimo specialistė Jelena Indriulienė ir socialinė darbuotoja Simona Kesevičė.

Vertinimas atliktas analizės ir apibendrinimo metodais reglamentuojančius personalo valdymą.

Analizuoti: Klaipėdos socialinių paslaugų centras „Danė“ direktoriaus 2019 m. rugsėjo 09 09 d. įsakymu Nr. 69 V-70 konkurso į darbo vietą organizavimo ir vykdymo tvarkos aprašas, jo atitiktis Lietuvos Respublikos valstybės ir savivaldybės įmonių įstatymo, Lietuvos Respublikos darbo kodekso ir Lietuvos Respublikos Vyriausybės patvirtintu aprašu.

Buvo įvertinta esamo reglamentavimo ir jame įtvirtintų kontrolės priemonių atitiktis Valstybės ar savivaldybės įstaigų sričių, kuriose egzistuoja didelė korupcijos pasireiškimo tikimybė, nustatymo rekomendacijose (Lietuvos Respublikos specialiųjų tyrimų tarnybos direktoriaus 2011 gegužės 13 d. įsakymas Nr. 2-170), nustatytiems kriterijams.

Analizuotu laikotarpiu personalo formavimo, valdymo ir administravimo veiklos srityje nebuvo užfiksuotų Korupcijos prevencijos įstatymo 2 straipsnio 2 dalyje nurodytų korupcinio pobūdžio nusikalstamų veikų ar kitų tapataus pobūdžio, ar mažiau pavojingų teisės pažeidimų, už kuriuos numatyta administracinė ar kitokia atsakomybė, atvejų.

Korupcijos pasireiškimo tikimybės personalo formavimo ir administravimo veiklos srityje vertinimas.

Siekiant užtikrinti tinkamą Klaipėdos socialinių paslaugų centras „Danė“ personalo administravimą ir personalo dokumentų tvarkymą, įstaiga vadovaujasi ,,Darbuotojų, dirbančių pagal darbo sutartis, atrankos ir priėmimo į pareigas tvarkos aprašu ,,Nr.69 V-70. Tai pagrindinis vidaus dokumentas ir teisės aktas, kurio pagrindu vykdomas Klaipėdos socialinių paslaugų centras „Danė“ personalo valdymo proceso organizavimas.

1994 m. gruodžio 21d Nr. I-722 Valstybės ir savivaldybės įmonių įstatymo 11 straipsnio 3 dalyje numatyta, kad darbuotojus į darbą priima į darbą ir atleidžia įstaigos vadovas. Klaipėdos socialinių paslaugų centro „Danė“ etatų sąrašas teikiamas teises ir pareigas įgyvendinančiai institucijai Klaipėdos miesto savivaldybei. Darbuotojų pavaldumas reglamentuojamas Klaipėdos socialinių paslaugų centro „Danė“ direktoriaus tvirtinamuose 2017m. vasario 28 d. įsakymo Nr. V-18 Darbuotojų pareiginių nuostatuose ir 2017 m. gruodžio 12 d. įsakymu Nr. V-121 Vidaus tvarkos taisyklėse. Asmuo į darbą priimamas direktoriaus įsakymu, su darbuotoju sudaroma darbo sutartis. Darbuotojų darbo sąlygas ir tvarką nustato Darbo kodeksas ir kiti darbo santykius reglamentuojantys teisės aktai.

Darbuotojų atranką (išskyrus į Darbo kodekse nurodytą pareigybių, dėl kurių rengiamas konkursas, sąrašą ir reglamentuotas išimtis) į darbą Klaipėdos socialinių paslaugų centro „Danė“ reglamentuoja Tvarkos aprašo III skyrius „Atrankos organizavimo nuostatos“. Tvarkos apraše II skyriuje atskirų pareigybių, dėl kurių rengiamas konkursas atsižvelgiant į LR Vyriausybės patvirtintą Pareigybių, dėl kurių rengiamas konkursas, sąrašu.

Priėmimo į Klaipėdos socialinių paslaugų centro „Danė“ darbuotojo pareigas tvarka, dėl kurių aptartuose teisės aktuose nėra imperatyvo rengti konkursą, nustatyta vidiniame įstaigos teisės akte - Tvarkos apraše. Tvarkos aprašo III punkte numatyta, kad darbuotojų atranka organizuojama atsižvelgiant į darbuotojų poreikį ir gali būti vykdoma vieša atranka.

Pretendentų vieša atranka pradedama organizuoti atsižvelgiant į Klaipėdos socialinių paslaugų centro „Danė“ padalinių, į kuriuos bus priimamas darbuotojas, padalinių vadovo pranešimą dėl darbuotojo poreikio ir direktoriui priėmus sprendimą skelbti atranką. Apie tokią kandidatų atranką skelbiama viešai – interneto svetainėje arba naudojantis darbuotojų paieškos ir atrankos agentūrų teikiamomis paslaugomis. Tvarkos apraše taip pat yra numatyta ir supaprastinta darbuotojų atranka, kurioje dalyvauja kandidatai, atrinkti tik iš kandidatų duomenų bazės ar pagal rekomendacijas, o duomenys apie juos nėra vieši. Tvarkos apraše yra aiškių kriterijų dėl atrankos pobūdžio, kada pasirenkamas konkretus atrankos pobūdis, išskyrus tai, kad supaprastinta tvarka darbuotojams atrinkti vykdoma kai yra abi šios sąlygos: siekiama užtikrinti priskirtų funkcijų įgyvendinimą laiku padidėjus darbų apimčiai ir yra įsteigta ar laisva darbo vieta pagal Klaipėdos socialinių paslaugų centro „Danė“ etatų sąrašą.

Tvarkos aprašo III punkte nurodyta, kai vyksta įprasta darbuotojų atranka, pretendentus atrenka, pagal pateiktus gyvenimo aprašymus (CV). Siūlo tiesioginis padalinio vadovas direktoriui, kur po to dalyvauja individualiame pokalbyje.

Pagal pateiktus duomenimis, nuo 2018 rugsėjo 10 d. iki 2019 rugsėjo 10 d. viešos atrankos būdu į įstaigą buvo priimti 12 darbuotojų.

Teisinio reglamentavimo trūkumų darbuotojų atrankos proceso srityje nenustatyta. Darbuotojų uždaviniai bei funkcijos išsamiai reglamentuoti darbuotojų pareiginėse instrukcijose.

**Išvados.** Atlikus analizę, darytina tokios išvados:

1. Klaipėdos socialinių paslaugų centro „Danė“ darbuotojų, dirbančių pagal darbo sutartis, darbo teisinių santykių sritis atitinka šiuos Korupcijos prevencijos įstatymo 6 straipsnio 3 dalyje nurodytus korupcijos riziką šalinančius kriterijus: atskirų darbuotojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti**;** daugiausia priima sprendimus, kuriems nereikia kitos valstybės ar savivaldybės įstaigos patvirtinimo. Vertinant pagal kitus Korupcijos prevencijos įstatyme nustatytus korupcijos pasireiškimo tikimybės kriterijus, atitikties nenustatyta.
2. Klaipėdos socialinių paslaugų centro „Danė“ yra priimti visi reikiami vidaus teisės aktai, kuriuose detalizuota teisės aktuose nustatyta ir šioje išvadoje vertintuose teisiniuose santykiuose dalyvaujančių subjektų kompetencija, teisės ir pareigos, procedūros, sprendimų priėmimo tvarka ir kt. Jie yra periodiškai peržiūrimi atsižvelgiant į teisės aktų pakeitimus, teisinio reglamentavimo efektyvumą bei taikant praktikoje kylančias problemas ir, esant būtinumui, atitinkamai keičiami.
3. Administratorius ruošia ir tvarko darbo sutartis.
4. Siekiant stiprinti atsparumą korupcijai ir tobulinti gebėjimus korupcijos pasireiškimo atpažinimo ir jos gerosios praktikos taikymo srityse, siūlytume Klaipėdos socialinių paslaugų centro „Danė“ darbuotojams, esant galimybei, dalyvauti antikorupcinių mokymų programose ir nuolat tobulinti savo žinias antikorupcijos srityje.

Parengė už korupcijos prevenciją ir kontrolės vykdymą atsakingos darbuotojos

Prekių ir paslaugų pirkimo specialistė Jelena Indriulienė

Socialinė darbuotoja Simona Kesevičė